Σεμινάριο των Μεταδιδακτορικών Ερευνητών και Ερευνητριών

Ανακοίνωση

Η πρώτη φετινή συνάντηση του Σεμιναρίου των Μεταδιδακτορικών Ερευνητών και Ερευνητριών, θα πραγματοποιηθεί την προσεχή **Πέμπτη, 25 Νοεμβρίου 2021 (18.00 - 20.00)**. Ομιλητής θα είναι ο **Δημήτρης Φούφουλας**, Ακαδημαϊκός Υπότροφος του Τμήματος Κοινωνιολογίας. Ο τίτλος της εισήγησής του είναι: ***Η φιλοδοξία ενός κατοίκου της Γενεύης: Ο Σαιν-Σιμόν και η νεότευκτη «κοινωνική φυσιολογία»****.* Θα ακολουθήσει συζήτηση.

Φοιτητές, ερευνητές και διδάσκοντες που επιθυμούν να παρευρεθούν στην πρώτη αυτή συνάντηση μπορούν να συνδεθούν διαδικτυακά στον εξής σύνδεσμο:

<https://surrey-ac.zoom.us/j/96819905066?pwd=QWw5NHlDaEsycXFYM0lqTHJZaEk4dz09>

Τα υπόλοιπα στοιχεία της σύνδεσης είναι:

**Meeting ID:** 968 1990 5066

**Passcode:** 667673

Δύο λόγια για την εισήγηση:

«Σχεδόν δύο αιώνες μετά τον θάνατό του, ο Κλοντ Ανρί από το Ρουβρουά, κόμης του Σαιν-Σιμόν [Claude Henri de Rouvroy, comte de Saint-Simon] παραμένει για το ελληνικό κοινό ένας επιφανής άγνωστος: Επιφανής, χάρη στις εγκωμιαστικές συστάσεις που μας έδωσε γι’ αυτόν ο Μαρξ όταν υπέγραφε το Κομμουνιστικό Μανιφέστο˙ άγνωστος, καθώς κανένα από τα γραπτά του δεν έχει μεταφραστεί στη γλώσσα μας. Η προσεχής έκδοση των *Επιστολών ενός κατοίκου της Γενεύης στους συγχρόνους του* υπηρετεί έναν διπλό σκοπό: να συστήσει στο αναγνωστικό κοινό αυτόν τον «όμορφο χαμογελαστό άνδρα με τη δονκιχωτική μύτη» και να μας εισαγάγει στη σκέψη του «τελευταίου των ευγενών και του πρώτου των σοσιαλιστών». Όμως, των συστάσεων και των αναλύσεων προηγούνται πάντα οι «φήμες». Στην περίπτωσή μας, δηλαδή, ο απόηχος των αναγνώσεων του Σαιν-Σιμόν που προηγούνται της άφιξής του στη χώρα μας.»